open-index/open-wikipedia-markdown huggingface dataset:
კიმ სოკ ჯინი

**კიმ სოკ ჯინი** (დ.4 დეკემბერი, 1992, გვაჩონი, სამხრეთი კორეა) — სამხრეთ კორეელი მომღერალი, ცნობილ ბოიბენდ BTS-ის ვოკალისტი.

## კარიერა 
2013 წლის 13 ივნისს შედგა ჯინის დებიუტი, როგორც BTS-ის ვოკალისტის, სინგლით „No More Dream“ , ალბომიდან *2 Cool 4 Skool*. იმავე წელს ჯგუფა გაიმარჯვა ნომინაციაში *„წლის საუკეთესო დებიუტანტები“* Melon Music Awards-სა და Golden Disk Awards-ზე. 11 სექტემბერს გამოვიდა მათი პირველი მინი-ალბომი O!RUL8,2?.

ჯინმა 2016 წელს გამოუშვა თავისი პირველი სინგლი ალბომიდან Wings სახელწოდებით Awake. სიმღერამ 31-ე ადგილი დაიკავა Gaon Music Chart -ში და მე-6 ადგილი *Billboard* World Digital Singles Chart -ში.იმავე წელს მან გამოუშვა სიმღერის საშობაო ვერსია SoundCloud-ზე.

2018 წლის 9 აგვისტოს ჯინმა გამოუშვა თავისი მეორე სოლო ნამუშევარი „Epiphany“,როგორც თრეილერი BTS-ის მომავალი ალბომისა *Love Yourself: Answer*. სიმღერის ლირიკა ეხება ისეთ თემებს,როგორიცაა თვითმიმღებლობა და საკუთარი თავის სიყვარული. სიმღერის სრულმა ვერსიამ დაიკავა 30-ე ადგილი Gaon Music Chart-ში და მე-4 ადგილი *Billboard* World Digital Singles Chart -ში. ოქტომბერში, BTS-ის სხვა წევრებთან ერთად, ჯინს სამხრეთ კორეის პრეზიდენტმა გადასცა Hwagwan-ის კულტურული დამსახურების მეოთხე კლასის ჯილდო.

ჯინმა გამოუშვა სოლო სიმღერა „Moon“ ,რომელიც შედის BTS-ის 2020 წელს გამოსულ სტუდიურ ალბომში *Map of the Soul: 7*. „Moon“- მა დაიკავა პირველი ადგილი Gaon Digital Chart-ში და მეორე ადგილი *Billboard*'s US World Digital Singles chart-ში.

ჯინს აქვს ორი დამოუკიდებელი სოლო თრეკი „Tonight“ (2019) და (2020).

2016 წელს მან გამოუშვა *Hwarang: The Poet Warrior Youth*-ის ორიგინალი საუნდთრეკი „It’s Definitely You“ BTS-ის წევრ V-სთან ერთად.

## ნომინაციები და ჯილდოები 
## რესურსები ინტერნეტში 
* ჯინი ინსტგრამზე

## სქოლიო 
კატეგორია:BTS
კატეგორია:დაბადებული 4 დეკემბერი
კატეგორია:დაბადებული 1994
კატეგორია:სამხრეთკორეელი მომღერლები
კატეგორია:ცოცხალი ადამიანები
რესპუბლიკის დღე (აზერბაიჯანი)

[მინი|225x225პქ|[მამედ ემინ რასულზადე ადრ-ის დამფუძნებელი]]
**რესპუბლიკის დღე** () — აზერბაიჯანის დემოკრატიული რესპუბლიკის დამოუკიდებლობის გამოცხადების დღე აზერბაიჯანის ეროვნული საბჭოს მიერ. ეს იყო პირველი სეკულარული დემოკრატიული რესპუბლიკა მუსლიმურ აღმოსავლეთში. აზერბაიჯანი დემოკრატიული რესპუბლიკის დაფუძნებელი იყო მამედ ემინ რასულზადე. 1990 წლიდან 28 მაისი აზერბაიჯანში აღინიშნება, როგორც ეროვნული დღესასწაული.

ადრ იყო პირველი რესპუბლიკა მუსლიმურ ქვეყნებს შორის, რომელმაც მიანიჭა ქალებს თანაბარი პოლიტიკური უფლებები. პირველი სახელმწიფო, რომელმაც ოფიციალურად აღიარა აზერბაიჯანის დემოკრატიული რესპუბლიკა ოსმალეთის იმპერია იყო.
მინი|202x202პქ|აზერბაიჯანის დემოკრატიული რესპუბლიკისა და აზერბაიჯანის რესპუბლიკის დროშა
აზერბაიჯანის დემოკრატიული რესპუბლიკის დროშა წითელი ფერის იყო. აზერბაიჯანის დემოკრატიულმა რესპუბლიკამ დაძაბულ და რთულ სოციალურ-პოლიტიკურ სიტუაციაში შეძლო არსებობა მხოლოდ 23 თვის განმავლობაში. 1920 წლის 28 აპრილს საბჭოთა კავშირი შეიჭრა აზერბაიჯანში. 1991 წელს საბჭოთა იმპერიის დაშლის შემდეგ აზერბაიჯანმა კვლავ დამოუკიდებლობა გამოაცხადა.

1990 წლიდან რესპუბლიკის დღე აღინიშნება, როგორც სახელმწიფო დამოუკიდებლობის  აღდგენის და სახელმწიფო დღესასწაულის დღე.
ცენტრი|მინი|დამოუკიდებლობის დეკლარაცია აზერბაიჯანულ ენაზე (არაბული დამწერლობა)

## ხსოვნა 
* ამ დღის პატივსაცემად ბაქოს მეტროილიტენის ერთ-ერთი სადგურია „28 მაისი“.
* მეფისნაცვლის ყოფილი სასახლის დარბაზში, თბილისში, სადაც გამოაცხადეს რესპუბლიკის დამოუკიდებლობა, არის მემორიალური დაფა აზერბაიჯანულ, ქართულ და ინგლისურ ენებზე.
* ბაქოში ისტიგლალიათის (დამოუკიდებლობის ) ქუჩაზე დამონტაჟებულია სტელა დამოუკიდებლობის დეკლარაციის ტექსტით
* 2008 წელს რესპუბლიკის 90 წლის იუბილესთან დაკავშირებით საფოსტო მარკა გამოიცა.
* ამ დღის პატივსაცემად ბაქოში არის 28 მაისის ქუჩა

ფაილი:Istiqlak beyanmesi.JPG|დამოუკიდებლობის დეკლარაციის სტელა ბაქოში
ფაილი:Plaque commemorating the establishment of the First Azerbaijan Democratic Republic.jpg|თბილისში მეფისნაცვლის ყოფილი სასახლის დარბაზში მემორიალური დაფა, სადაც აზერბაიჯანის დამოუკიდებლობა გამოცხადდა.
ფაილი:Stamps of Azerbaijan, 2008-827.jpg|რესპუბლიკის 90 წლის იუბილისადმი მიძღვნილი საფოსტო მარკა

## იხილეთ აგრეთვე 
* აზერბაიჯანის დემოკრატიული რესპუბლიკა
* აზერბაიჯანის დამოუკიდებლობის აქტი
* აზერბაიჯანის დროშა
* მამედ ემინ რასულზადე

## სქოლიო 
კატეგორია:დღესასწაულები ანბანის მიხედვით
კატეგორია:აზერბაიჯანის დღესასწაულები
კატეგორია:აზერბაიჯანის ისტორია
კატეგორია:1918 წელი აზერბაიჯანში
კატეგორია:1918 წელი საერთაშორისო ურთიერთობებში
ანიანი

**ანიანი** (, Anyang-si) — ქალაქი კიონგიდოს პროვინციაში, სამხრეთი კორეა. მდებარეობს სეულიდან სამხრეთით, ოცი კილომეტრის დაშორებით.

## ცნობილი ადამიანები
* ჯი ჩან უკი - სამხრეთ კორეელი მსახიობი, მომღერალი.
* კიმ სოკ-ჯინი - BTS-ის წევრი.
* კან ჩე გიუ - სამხრეთ კორეელი რეჟისორი და სცენარისტი.
* შინ ჰო სოკი - Monsta X-ის წევრი.
* კიმ ჯონ გუქი - სამხრეთ კორეელი მსახიობი.

## რესურსები ინტერნეტში
* ქალაქის ოფიციალური გვერდი 
* ქალაქის საიტი
* http://wiki.galbijim.com/Anyang 

კატეგორია:სამხრეთ კორეის ქალაქები
კატეგორია:კიონგიდოს პროვინციის ქალაქები
ზაზა ნადირაძე

**ზაზა ნადირაძე** (დ. 2 სექტემბერი, 1993, მცხეთა) — ქართველი ნიჩბოსანი. 2016 წლის ზაფხულის ოლიმპიური თამაშების მონაწილე. 2018 წლის ევროპის ჩემპიონატის (ბელგრადი, სერბეთი) ოქროს მედალოსანი. მსოფლიო თასის მფლობელი (2019, პოზნანი, პოლონეთი). საქართველოს ნიჩბოსნობის ფედერაციის პრეზიდენტი 2020 წლიდან.

## რესურსები ინტერნეტში 
* ზაზა ნადირაძე  — ქართული სპორტი

## სქოლიო
კატეგორია:დაბადებული 2 სექტემბერი
კატეგორია:დაბადებული 1993
კატეგორია:ქართველი ნიჩბოსნები
კატეგორია:მცხეთის მუნიციპალიტეტში დაბადებულები
კატეგორია:ცოცხალი ადამიანები
გიო ხუციშვილი

**გიორგი (გიო) ხუციშვილი** (დ. 17 ივლისი, 1962, თბილისი — გ. 11 ივნისი, 2018, თბილისი) — ქართველი მომღერალი  და მსახიობი. იგი ასრულებდა ქართულ სიმღერებს, როგორც მარტო, ასევე დუეტში; ერთ-ერთი მისი ცნობილი დუეტი იყო ნატო გელაშვილთან ერთად (ყველაზე ცნობილი სიმღერა — „აყვავდება როცა ნუში“).

მუშაობდა ქართული დოკუმენტური სატელევიზიო პოპულარული ფილმების სტუდია (ქდსპფ) „მემატიანეში“. გადაიღო კინონოველა „სინანული“ (1984), დოკუმენტური ფილმები „აქ ყველაფერი წარსულს მაგონებს“, „საუკუნეებს გაუძლებს, მაგრამ...“ (1985), „დედმამიშვილობა“ (1986), „იყო ასეთი ჭაბუკი“ (მ. გაგუასთან ერთად, 1988), „არჩევნები“ (1988), „თანამოაზრენი“ (გია ბალიაშვილთან ერთად, 1988) და სხვა. ქართული ღვინის კომპანია „თელიანი ველის“ ერთ-ერთი დამფუძნებელი. საქართველოს თავდაცვის სამინისტრო, ადმინისტრაციის საზოგადოებრივ საქმეთა დეპარტამენტის საზოგადოებასთან ურთიერთობის სამმართველოს უფროსი, თბილისის სპორტის სასახლეს დირექტორი. 

2018 წლის 29 მაისს თბილისის დიდი საკონცერტო დარბაზის წინ გიო ხუციშვილის ვარსკვლავი გაიხსნა. გიო ხუციშვილი სიცოცხლის ბოლო პერიოდში მძიმე სენით იყო დაავადებული. მომღერალი 2018 წლის 11 ივნისს, თბილისში, 55 წლის ასაკში გარდაიცვალა.

## ფილმოგრაფია 
*1980: „სიყვარული ყველას უნდა“  რეჟისორები მიხეილ ჭიაურელი (უმცროსი), გიორგი შენგელაია
*1981: „მომეხმარეთ იალბუზზე ასვლაში“  რეჟ. ნანა ჯორჯაძე
* 1984:  „სანამ წვიმა გადავლიდეს“ (კახა)  რეჟ. ქეთი დოლიძე
* 1986: „ჩვენი ჯერია, ბიჭებო!“    (თენგო მაისურაძე)  რეჟ. ბაადურ წულაძე
*1987:  „ხარება და გოგია“   (მეეტლე უტრუხუნე)  რეჟ.  გიორგი შენგელაია
*1987:  „ავტოპორტრეტი“  რეჟ. ერეკლე ბადურაშვილი
* 1989: „ძაღლის ყნოსვა“  რეჟ. გიორგი დადიანი
*1990:  „ცოდვის დღესასწაული“  რეჟ.  ერეკლე ბადურაშვილი
*1994  „თბილისი ჩემი სახლია“   (გიო) რეჟ.  ერეკლე ბადურაშვილი
*2005: „ვეფხისტყაოსანი ანუ კავკასიური მარყუჟი“  რეჟ. თეიმურაზ ჩიხლაძე

## რესურსები ინტერნეტში 
## სქოლიო
კატეგორია:დაბადებული 17 ივლისი
კატეგორია:დაბადებული 1962
კატეგორია:გარდაცვლილი 11 ივნისი
კატეგორია:გარდაცვლილი 2018
კატეგორია:ქართველი მომღერლები
კატეგორია:ქართველი მსახიობები
გ
კალინინგრადის სახვითი ხელოვნების საოლქო მუზეუმი

**კალინინგრადის სახვითი ხელოვნების საოლქო მუზეუმი** () — სამხატვრო მუზეუმი კალინინგრადში. გაიხსნა 1988 წლის 24 ნოემბერს. მუზეუმის საერთო ფართობია 6 804 მ². საგამოფენო ფართობია 2 060 მ². საგამოფენო დარბაზების ფართობია 160-დან 750 მ²-მდე. მუზეუმში სულ დაცულია 16 206 ექსპონატი.

## აღწერა 
ყოველწლიურად იმართება 60-მდე სამამულო და უცხოური ხელოვნების ნიმუშების გამოფენა. მუზეუმის ფონდი მოითვლის 16 000-ზე მეტ ექსპონატს. მათ შორისაა ფერწერა, გრაფიკა, ქანდაკება, დეკორატიული ხელოვნების ნიმუშები. ძირითადად წარმოდგენილია XX საუკუნის მეორე ნახევრის ადგილობრივი და უცხოელი მხატვრების ნამუშევრები. ნამუშევრები გამოირჩევა სხვადასხვა სტილისტური მიმართულებებით. აქ წარმოდგენილია ნამუშევრები სოციალისტური რეალიზმიდან პოსტმოდერნისტულ სამხატვრო პრაქტიკამდე.

## ბიენალე „კალინინგრადი-კენიგსბერგი“ 
ბალტიის ქვეყნების თანამედროდე გრაფიკის უნიკალური კოლექციის გამოფენა მიმდინარეობს საერთაშორისო ბიენალეზე „კალინინგრადი-კენიგსბერგი“. ეს გამოფენა იმართება არარეგულარულად, დაწყებული 1990 წლიდან. მასში მონაწილეობას იღებენ მხატვრები ბალტიის რეგიონის 10 ქვეყნიდან. ბიენალეს მსვლელობისას წარმოდგენილია 200 ავტორის დაახლოებით 600 ნამუშევარი. გამოფენების გარდა ბიენალეზე იმართება სხვადასხვა კონფერენციები, რომლის შედეგავაც გამოდის სტატიების კრებული
.

## ექსპონატები 
მუზეუმს აქვს რამდენიმე მუდმივი თემატიკური გამოფენა. 

თანამედროვე გრაფიკის ძირითადი კოლექცია, რომელიც წარმოდგენილია გალერეაში, შეიცავს ნამუშევრებს, რომელიც შესრულებულია XX საუკუნის უკანასკნელ ათწლეულში. დღეისათვის კოლექცია მოიცავს 700 ნამუშევარს. მათ შორის წარმოდგენილია კალინინგრადელი მხატვრების ნამუშევრებიც. 1990 წლიდან კალინინგრადში იმართება დაზგური გრაფიკის საერთაშორისო ბიენალე.

პირველი მხატვარი კალინინგრადში გამოჩნდა ჯერ კიდევ  საუკუნის 50-იან წლებში, ხოლო 1978 წელს კალინინგრადის საოლქო მუსიკალურ სასწავლებელში შეიქმნა სამხატვრო განყოფილება. კალინინგრადის სახვითი ხელოვნების საოლქო მუზეუმში ქალაქის მხატვრების ნამუშევრებს უმნიშვნელოვანესი როლი უკავია. ნამუშევრების უმეტესობა შესრულებულია ავანგარდისტული მიმართულებით. 

XIX საუკუნის დასასრულისა და XX საუკუნის დასაწყისის აღმოსავლეთ პრუსიის ხელოვნება წარმოდგენილია გრაფიკით და ქანდაკებით. ექსპოზიციაში განსაკუთრებული ადგილი უკავია ჰენრიხ ვოლფისა და მისი მოსწავლეების ნამუშევრებს.

## სქოლიო
კატეგორია:კალინინგრადის მუზეუმები
კატეგორია:მუზეუმები ანბანის მიხედვით
ჯეზირე

250პქ|მინი|მარჯვნივ|ჯეზირეს სურათი კოსმოსიდან
**ჯეზირე**, ასევე **ელ-ჯაზირა** ( — *კუნძული*) — პლატო ერაყში, სირიასა და თურქეთში, შუამდინარეთის ჩრდილოეთი ნაწილი. ჩრდილოეთით და აღმოსავლეთით ესაზღვრება ტავრისა (ქედის ტოტი) და ზაგროსის ქედები, დასავლეთით და სამხრეთ-დასავლეთით გადადის სირიის უდაბნოსა და არაბეთის ნახევარკუნძულის პლატოებში, სამხრეთ-აღმოსავლეთით შუამდინარეთის სამხრეთი დაბლობი ნაწილისაგან გამოყოფილია საფეხურით. სიმაღლე 200-დან (სამხრეთ-აღმოსავლეთი) 400 მეტრამდე (ჩრდილო-დასავლეთით). ცალკეულ მთათა სერების 1463 მ (მთა შელმირა სინჯარის მასივზე) აღწევს. ჯეზირე დასერილია ტიგროსისა და ევფრატის და მათი შენაკადების დატერასებული ხეობებით, აგრეთვე მშრალი ხევებით — უადებით. ჯეზირე აგებულია ცარცული და მიოცენური ქვიშაქვებით, კირქვებით, ალუვიონითა და ბაზალტის განფენებით. მდიდარია ნავთობით (ერაყი). ჰავა სუბტროპიკული, ხმელთაშუა ზღვისაა, ლანდშაფტები — უდაბნოსა და ნახევარუდაბნოსი. მდინარეების გასწვრივ ჭალის ტყეებია, მთის კალთებზე — ფსტის რაყებით.

## ლიტერატურა 
## სქოლიო 
კატეგორია:პლატო
კატეგორია:სირიის გეოგრაფია
კატეგორია:ერაყის გეოგრაფია
კატეგორია:თურქეთის გეოგრაფია
მორის სახვაძე

**მორის სახვაძე** (დ. 28 თებერვალი, 1937, თბილისი — გ. 21 იანვარი, 2011) — ქართველი და საბჭოთა მოფარიკავე (ხმალი). საერთაშორისო კატეგორიის მსაჯი. კლუბებს შორის ევროპის ჩემპიონატის მესამე პრიზიორი (1967), სსრკ სამგზის ჩემპიონი გუნდურ შეჯიბრებაში (1960, 62, 64), მეორე პრიზიორი პირად (1964) და გუნდურ (1966) ჩათვლაში, სსრკ თასის მფლობელი (1963). იმსაჯა XXII (1980, მოსკოვი) და XXV (1992, ბარსელონა) ოლიმპიური თამაშებში. XXVIII ოლიმპიადაზე (2004, ათენი) იყო ფარიკაობის საერთაშორისო ფედერაციის მსაჯთა კომისიის დელეგატი. მსაჯად იყო მიწვეული მსოფლიოს 15-მდე ჩემპიონატზე. 1992 წლიდან იყო ფარიკაობის საერთაშორისო ფედერაციის მსაჯთა კომისიის წევრი.

## ლიტერატურა
*  *ელგუჯა ბერიშვილი* „ქართული სპორტის ოქროს წიგნი“ გვ. 183,    პალიტრა L, თბ., 2013 

## რესურსები ინტერნეტში
* ქართული სპორტის სტატისტიკა

კატეგორია:დაბადებული 28 თებერვალი
კატეგორია:დაბადებული 1937
კატეგორია:გარდაცვლილი 21 იანვარი
კატეგორია:გარდაცვლილი 2011
კატეგორია:ქართველი მოფარიკავეები
კატეგორია:თბილისში დაბადებულები
მ
Josephoartigasia monesi

**Josephoartigasia monesi** — განამარხი მღრღნელების სახეობა. იგი აღმოჩენილია ურუგვაიში. ცხოვრობდა პლიოცენსა და პლეისტოცენში და იყო ერთ-ერთი უდიდესი მღრღნელი, რომლის მასაც ერთ ტონას აღემატებოდა. მისი თავის ქალა კი 53 სმ იყო.

## ლიტერატურა
* „NATIONAL GEOGRAPHIC“, დეკემბერი, 2015, გვ.11

## რესურსები ინტერნეტში
* (ინგლისური)

კატეგორია:გადაშენებული ცხოველები
გიონგიდოს პროვინცია

**კიონგიდო** () — ყველაზე მჭიდროდ დასახლებული პროვინცია სამხრეთ კორეაში. მისი ადმინისტრაციული ცენტრია ქალაქი სუვონი. სამხრეთ კორეის დედაქალაქი სეული პროვინციის ცენტრში მდებარეობს, თუმცა არ შედის მის შემადგენლობაში.

## ადმინისტრაციული დაყოფა
კიონგიდო შედგება 28 ქალაქისა და 3 ადმინისტრაციული ერთეულისაგან.

### ქალაქები
* ანსანი
* ანსონი
* ანიანი
* იჩხონი
* იონინი
* იივანი
* იიჯონბუ
* იანჯუ
* იოჯუ
* კვანჯუ (კიონგიდო)
* კვანმიონი
* კვაჩხონი
* კიმპჰო
* კოიანი
* კუნპჰო
* კური
* ნამიანჯუ
* ოსანი
* პუჩჰონი
* პაჯუ
* პიონტეკი
* პოჩონი
* სიჰინი
* სონამი
* სუვონი
* ტონდუჩხონი
* ჰანამი
* ჰვასონი

### ადმინისტრაციული ერთეული
* იონჩონი
* იანპიონი
* გაპიონი

## რესურსები ინტერნეტში
* ქალაქის მმართველობის საიტი 

## სქოლიო
კატეგორია:სამხრეთ კორეის პროვინციები
ირაკლი კიზირია

**ირაკლი კიზირია** (დ. 14 აგვისტო, 1941) — ქართველი და საბჭოთა მორაგბე. რაგბის თამაში დაიწყო 1962 წელს. თამაშობდა ჯერ საქართველოს პოლიტექნიკურ ინსტიტუტში, 1964 წლიდან თბილისის „დინამოში“. მას ეკუთვნის თავისებური რეკორდიც — ითამაშა 15 სეზონზე მეტი და ყოველთვის კაპიტანი იყო. მისი რეკორდია აგრეთვე, ერთ თამაშში 98 ქულის მოპოვება (ბაქოს „დინამოსთან“). ეს რეკორდი ჯერ არავის გაუმეორებია, არა მხოლოდ საქართველოში, არამედ ევროპის მოწინავე ქვეყნებშიც კი. საქართველოს ჩემპიონატების მრავალგზის გამარჯვებული, სსრკ ჩემპიონატის ვერცხლის პრიზიორი (1966 წ.) „დინამოს“ საკავშირო პირველობის ოთხგზის ჩემპიონი, „ლოკომოტივის“ საკავშირო პირველობის ჩემპიონი, „ბურევესტნიკის“ საკავშირო პირველობის ვერცხლის პრიზიორი. სსრ კავშირის სპორტის ოსტატი 1972 წლიდან. იყო საქართველოს ვეტერან მორაგბეთა კავშირის პრეზიდენტი.

## რესურსები ინტერნეტში
* ბიოგრაფია
* ქართული სპორტის სტატისტიკა 

კატეგორია:დაბადებული 14 აგვისტო
კატეგორია:დაბადებული 1941
კატეგორია:ქართველი მორაგბეები
კატეგორია:გარდაცვალების წელი უცნობია
მამედ რაჰიმი

**მამედ რაჰიმი** (სრულად **მამედ რაჰიმ აბას-ოღლუ ჰუსეინოვა**) (დ . 28 აპრილი, 1907, ქ. ბაქო — გ. 6 მაისი, 1977, იქვე) —  აზერბაიჯანელი საბჭოთა პოეტი. ხელოვნების დამსახურებული მოღვაწე. 

ავტორია ლექსების კრებულებისა „სურვილი“ (I  კრებ., 1930), „მეორე წიგნი“ (1933), „სამშობლოს ტრფიალი“ (1942), „დილის მელოდია“ (1943) და სხვა. მამედ რაჰიმის პოეზიის თემაა შრომითი ჰეროიკა, პატრიოტიზმი, ქვეყნის კოლექტივიზაცია და ინდუსტრიალიზაცია;  აქვს სატრფიალო ლექსებიც. სამამულო ომის თემაზე შექმნა პოეტური ტრილოგია „ლენინგრადის ცაზე“ (1947, სსრკ სახელმწიფო პრემია). მას ეკუთვნის აგრეთვე პოემები „აფშერონის მიწაზე“ (1950), „კასპიის ნაპირებზე“, „საიათნოვა“ (1956). თარგმნიდა ქართველ, რუს, შუააზიელ, სომეხ, ევროპელ კლასიკოსთა ნაწარმოებებს. მონაწილეობდა ვეფხისტყაოსნის თარგმნაში.

## ლიტერატურა
## რესურსები ინტერნეტში
* მამედ რაჰიმის ბიოგრაფია

## სქოლიო
კატეგორია: აზერბაიჯანელი პოეტები
კატეგორია:დაბადებული 28 აპრილი
კატეგორია:დაბადებული 1907
კატეგორია:გარდაცვლილი 6 მაისი
კატეგორია:გარდაცვლილი 1977
კატეგორია:მწერლები ანბანის მიხედვით
კატეგორია:ოქტომბრის რევოლუციის ორდენის კავალრები
კატეგორია:ბაქოში გარდაცვლილები
კატეგორია:ბაქოში დაბადებულები
ჯალილ მამედყულიზადე

**ჯალილ მამედყულიზადე** (ფსევდონიმი — *მოლა ნასრედინი*) (; დ. 22 თებერვალი, 1866, ნახიჩევანი — გ. 4 იანვარი, 1932, ბაქო, აზერბაიჯანის სსრ, სსრკ) — აზერბაიჯანელი მწერალი, პუბლიცისტი, საზოგადო მოღვაწე. 

სწავლობდა ნახჭევანში. დაამთავრა საოსტატო სემინარია (1887). ეწეოდა პედაგოგიურ მოღვაწეობას. მამედყულიზადეს პირველი მხატვრული თხზულებებია პიესა „ჩაის სერვიზი“ (1889) და მოთხრობების ციკლი „შემთხვევა სოფელ დანაბაშში“ (1894). 1903 წელს ჩამოვიდა თბილისში. აქ თანამშრობლობდა აზერბაიჯანულ გაზეთში „შარგი რუსსა“ და ამიერკავკასიის ბოლშევიკთა პირველ ლეგალურ ორგანოში „კავკაზსკი რაბოჩი ლისტოკ“. 1906 წელს თბილისში დააარსა სატირული ილუსტრირებული ჟურნალი „მოლა ნასრედინი“ (გამოდიოდა 1931 წლამდე, ხანგამოშვებით). 

ავტორია სოციალური და საზოგადო კონფლიქტების ამსახველი ანტირელიგიური კომედიისა „მიცვალებულნი“ (1909), მოთხრობისა „სკოლა სოფელ დანაბაშში“ (1921) და სხვა. 1920 წელს წავიდა ემიგრაციაში (თავრიზში). ერთი წლის შემდეგ დაბრუნდა საბჭოთა აზერბაიჯანში.

## რესურსები ინტერნეტში 
* ნახიჩევანის პიროვნებები - ჯალილ მამაგულუზადე  

## ლიტერატურა
## სქოლიო
კატეგორია:დაბადებული 22 თებერვალი
კატეგორია:დაბადებული 1866
კატეგორია:გარდაცვლილი 4 იანვარი
კატეგორია:გარდაცვლილი 1932
კატეგორია:აზერბაიჯანელი მწერლები
კატეგორია:აზერბაიჯანელი მწერლები
კატეგორია:აზერბაიჯანელი დრამატურგები
კატეგორია:აზერბაიჯანელი ჟურნალისტები
კატეგორია:აზერბაიჯანელი საზოგადო მოღვაწეები
კატეგორია:ბაქოში გარდაცვლილები
ჯასინდა არდერნი

**ჯასინდა კეიტ ლორელ არდერნი**(; დ. 26 ივლისი, 1980) — ახალი ზელანდიის მე-40 პრემიერ-მინისტრი 2017 წლის 26 ოქტომბრიდან 2023 წლის 25 იანვრამდე. ის ასევე 2017 წლის 1 აგვისტოდან არის ლეიბორისტთა პარტიის ლიდერი და 2017 წლის 8 მარტიდან პარლამენტის წევრი მაუნტ-ალბერტის წარმომადგენლად. პირველად პარლამენტის დეპუტატად 2008 წლის საპარლამენტო არჩევნებში აირჩიეს. არდერნი მსოფლიო ყველაზე ახალგაზრდა მთავრობის მეთაური ქალია, რომელმაც თანამდებობა 37 წლის ასაკში დაიკავა.

2001 წელს ვაიკატოს უნივერსიტეტის დამთავრების შემდეგ, არდერნმა თავისი კარიერა პრემიერ-მინისტრ ჰელენ კლარკის კაბინეტის მკველვრად დაიწყო. მოგვიანებით მუშაობდა გაერთიანებული სამეფოს პრემიერ-მინისტრის, ტონი ბლერის მრჩევლად. 2008 წელს აირჩიეს სოციალისტური ახალგაზრდული საერთაშორისო კავშირის პრეზიდენტად. 2017 წლის 1 მარტს ანიტა კინგის გადადგომის შემდეგ აირჩიეს ლეიბორისტული პარტიის თავმჯდომარის მოადგილედ.

2017 წლის 1 აგვისტოს ისტორიულად ყველაზე დაბალი რეიტინგის გამო თანამდებობიდან წასული ანდრიუ ლითლი არდერნმა შეცვალა და ლეიბორისტული პარტიის ლიდერი გახდა. 2017 წლის 23 აგვისტოს გამართულ საპარლამენტო არჩევნებში ლეიბორისტულმა პარტიამ გაიმარჯვა 46 ადგილით პარლამენტში. პარტიების მოლაპარაკებების შედეგად ქვეყნის პრემიერ-მინსტრი ანდერნი გახდა.

ჯასინდა ანდერნი საკუთარ იდეოლოგიად, როგორც სოციალ-დემოკრატიას, ასევე სოციალური პროგრესივიზმსაც მიიჩნევს.

## სქოლიო
კატეგორია:ახალი ზელანდიის პრემიერ-მინისტრები
კატეგორია:დაბადებული 26 ივლისი
კატეგორია:დაბადებული 1980
კატეგორია:ახალზელანდიელი პოლიტიკოსები
კატეგორია:ქალი პრემიერ-მინისტრები
კატეგორია:ახალზელანდიელი ქალი პოლიტიკოსები
კატეგორია:XXI საუკუნის ქალი პრემიერ-მინისტრები
კატეგორია:ოკეანეთის ქალი პრემიერ-მინისტრები
კატეგორია:ცოცხალი ადამიანები
ზეფიროსი

მინი|ზეფიროსი
**ზეფიროსი** (, ძეფოს — „ბნელი“) — დასავლეთის ქარისა და გაზაფხულის ღმერთი ბერძნულ მითოლოგიაში, ბერძენთა გაგებით კი ქარიშხალი; ნიავქარი, ეოსის ძე. ერთ-ერთი ოთხი ქარის ღვთაებიდან. ბორეას, ევროსის და ნოტოსის (ქარის ღმერთები) ძმა, ქლორას ქმარი. მათ ეყოლათ ნაყოფის ღმერთი, კარპოსი, ჰარპია პოდარგემ კი მისგან შვა შმაგი ცხენები. აპოლონისადმი ეჭვიანობით მოკლა ჭაბუკი იაკინთე. როგორც ქარი, იწყება გაზაფხულზე, როცა მეზღვაურები გადიან ზღვაში.

## რესურსები ინტერნეტში
* ზეფიროსი

## ლიტერატურა
* „მითოლოგიური ლექსიკონი“, გამომცემლობა „საბჭოთა საქართველო“, თბილისი, 1983, გვ. 192

კატეგორია:ბერძნული მითოლოგია
კატეგორია:ბერძნული ღმერთები
კატეგორია:ღმერთები ანბანის მიხედვით
ტრიფონ რამიშვილი

**ტრიფონ რამიშვილი** (დ. 1875 — გ. 1929) — ქართველი მწერალი და დრამატურგი.  

## ბიოგრაფია
1893 წელს დაამთავრა თბილისის საფერშლო სასწავლებელი. მუშაობდა ფერშლად საქართველოს სხვადასხვა დაბასა და სოფელში. 1899 წელს გადმოვიდა თბილისში. მუშაობდა დიდუბის სამკურნალოში (გორის ქუჩაზე), შემდეგ — სულით ავადმყოფთა თავშესაფარში (კოჯრის ქუჩაზე). ლიტერატურულ მოღვაწეობა დაიწყო 1902 წელს — მისი მოთხრობები („ოტოლა“, „მიტრო ჭედიაშვილი“, „ერთგული დედა“, „ვიკენტიჩი„ და სხვა.) იბეჭდებოდა გაზეთ „ივერიასა“ და ჟურნალ „კვალში“; ერთდროულად თანამშრომლობდა გაზეთ „ივერიაში“, აქ გამოაქვეყნა თავისი პირველი პიესები: „მეზობლები“ (1904, ვალერიან გუნიას ინიციატივით 1905 წელს დაიდგა სახაზინო და არტისტული თეატრების, აგრეთვე რკინიგზელთა სახალხო თეატრის სცენაზე), „ექიმი აშირბაჯიანი“ (1906), „შეშლილნი“ (1907), „საბედისწერო დამბაჩა“ (1908), „დედინაცვალი“ (1914), „სალომეს ოჯახი“, „ჭკუამხიარული“ (ორივე 1915), „სტუმარმასპინძლობა“ (1919); გამომცემლობა „სორაპანმა“ გამოსცა კრებული „დრამა და კომედია“ (თბ., 1921); თბილისში 1921 წელს დააარსა საყრდენი ამბულატორია-პოლიკლინიკა წმინდა ოლღას ქუჩაზე (ახლანდ. მე-9 საქალაქო პოლიკლინიკა, ლეო ქიაჩელის 18) და გარდაცვალებამდე იყო მისი ზედამხედველი. მას ეკუთრვნის პიესები: „სიხარულის საზღვართან“ (1923), „გაჭირვების ტალკვესი“ (1925), „მონადირე ქალები“ (1927), „თავადი ქვეყნის თავი“ (1928). მისი პიესების რეჟისორები იყვნენ: ალექსანდრე წუწუნავა, ვალერიან გუნია, შოთა დადიანი და სხვა. პიესები პოპულარობით სარგებლობდა აგრეთვე სომხეთსა და აზერბაიჯანში.

## ლიტერატურა
## რესურსები ინტერნეტში
## სქოლიო
კატეგორია:ქართველი მწერლები
კატეგორია:ქართველი დრამატურგები
კლიმაკოფობია

**კლიმაკოფობია** ( — კიბე;  — შიში) — კიბეებზე ასვლის შიში. კლიმაკოფობია შეიძლება გამოიწვიოს ბევრმა სხვადასხვა ფაქტორმა, მაგრამ მათ შორის ყველაზე გავრცელებული ფაქტორია: ადრე მიღებული უარყოფითი გამოცდილება, როგორიცაა მაგალითად, კიბიდან ჩამოვარდნა.

## იხილეთ აგრეთვე
*ფობიების სია
*აკროფობია

## სქოლიო
კატეგორია:ფობიები
ფრიდრიხსბურგის ციხესიმაგრე

**ფრიდრიხსბურგის ციხესიმაგრე** () — ციხესიმაგრე კალინინგრადში. ციხესიმაგრის ერთადერთი შემორჩენილი ელემენტი - მისი ჭიშკარია, რომელიც ამჟამად არის ქალაქის ერთ-ერთი ღირსშესანიშნაობა.

## ისტორია 
ფრიდრიხსბურგის ციხესიმაგრე დააარსეს 1657 წელს დიდი კურფიურსტის ფრიდრიხ ვილჰელმის ბრძანებით მდინარე პრეგოლიის დასაცავად. ფრიდრიხსბურგი იყო ბასტიონური ტიპის ციხესიმაგრე. დაგეგმარებაში მას აქვს კვადრატის ფორმა, რომელსაც კუთხეებში დაყოლებული ჰქონდა ტალახითა და ქვით აგებული ბასტიონები. ციხესიმაგრე ააგეს  კარის მათემატიკოსის კრისტიან ოტერის პროექტის მიხედვით. 

1697 წელს ციხესიმაგრეს სტუმრობდა და აქ დაბომბვის საქმეს სწავლობდა პეტრე I დიდი. რუსეთში დაბრუნების შემდეგ პეტრე დიდის ბრძანებით კუნძულ კოტლინზე აშენდა რამდენიმე ფორტი, რომელიც ააგეს ფრიდრუიხსბურგის ციხესიმაგრის სტილზე. 

XIX საუკუნის შუა წლებში მოხდა ციხესიმაგრის მოდერნიზება. ამ მომენტიდან ციხესიმაგრე გახდა ფორტი. 

თავისი მთელი არსებობის მანძილზე ციხესიმაგრეს არაერთხელ მიუღია მონაწილეობა საბრძოლო მოქმედებებში. 

XX საუკუნის დასაწყისში სათავდაცვო ნაგებობა შეისყიდა ქალაქის ხელისუფლებამ, რომელმაც დაანგრია ნაგებობის დიდი ნაწილი. 1910 წელს ფრიდრიხსბურგის ციხესიმაგრე გახდა სამხედრო ობიექტი და მალევე სრულიად დაანგრიეს. მისი მიწაყრილები მთლიანად ამოავსეს, ხოლო კოშკები და კედლები დაანგრიეს. შემორჩენილია მხოლოდ კარიბჭე.

## კარიბჭე 
thumb|ციხესიმაგრის კარიბჭე
ფრიდრიხსბურგის ციხესიმაგრის კარიბჭე, რომელიც ასევე ცნობილია ფრიდრიხსბურგის კარიბჭის სახელითაც, ყოფილი ციხესიმაგრის ერთადერთი შემონახული ელემენტია. ეს კარიბჭე ააგეს 1852 წელს ფრიდრიხ ავგუსტ შტიულერის პროექტის მიხედვით. თავისი არქიტექტურით ისინი ჩამოჰგავენ კენიგსბერგის ქალაქის კარიბჭეებს. ისევე როგორც ქალაქის კარიბჭეები, ციხესიმაგრის კარიბჭეც აგებულია გამომწვარი ფიგურული აგურით და ნეოგოთიკურ სტილში.

კარიბჭე შედგება ცენტრალური პორტალისაგან, რომელსაც თაღის ფორმა აქვს, რომლის გვერდებზე სიმეტრიულად განტავსებული კაზიმატებია გარნიზონისთვის. შესასვლელის მხრიდან მდებარეობს ოთხი მრგვალი კოშკი. კარიბჭე შემკულია დეკორატიული ელემენტებით და გოთიკური ფანჯრებით. 

კარიბჭე დაზიანდა მეორე მსოფლიო ომის პერიოდში. ომის შემდეგ იგი არ აღუდგენიათ და იმყოფება დანგრევის საფრთხის წინაშე, მაგრამ რსფსრ-ის მინისტრთა კაბინეტის დადგენილების მიხედვით მას მიანიჭეს ქალაქთმშენებლობისა და არქიტექტური ძეგლის სტატუსი.

მიუხედავად ისტორიული ძეგლის სტატუსისა, შენობა კვლავ განაგრძობდა ნგრევას. კარიბჭის რესტავრაცია დაიწყო მხოლოდ XXI საუკუნის დასაწყისში. რესტავრაციის დასრულების შემდეგ კარიბჭე გახდა მსოფლიო ოკეანის მუზეუმის კიდევ ერთი ფილიალი. 2010 წელს იგეგმებოდა პირველი დამთვალიერებლის მიღება. რესტავრაციისათვის გამოყოფილი თანხები დაიტაცა კორუმპირებულთა ჯგუფმა, რომელსაც ხელმძღვანელობდა რუსეთის კულტურის მინისტრის მოადგილე გრიგორ პირუმოვი.

## ლიტერატურა
*Авенир Овсянов. В казематах королевского форта. — Калининград: Янтарный сказ, 1999. С. 50-67.
*Кёнигсберг Калининград: иллюстрированный энциклопедический справочник. — Калининград: Янтарный сказ, 2005. С. 125—126. ISBN 5-7406-0840-5

## სქოლიო
კატეგორია:რუსეთის კულტურული მემკვიდრეობის ძეგლები კალინინგრადის ოლქში
კარლივკის რაიონი

**კარლივკის რაიონი** () — რაიონი უკრაინაში, პოლტავის ოლქში. მისი ფართობია 854 კმ². 2016 წლის აღწერის მონაცემებით რაიონის მოსახლეობა 34 039 ადამიანს შეადგენდა, ხოლო სიმჭიდროვე 41,7 კაცს კმ²-ზე. კარლივკის რაიონის ადმინისტრაციული ცენტრია ქალაქი კარლივკა.

## იხილეთ აგრეთვე
* უკრაინის ადმინისტრაციული დაყოფა
* უკრაინის რაიონები

## სქოლიო
კატეგორია:პოლტავის ოლქის რაიონები
ჰათიჯე სენდილი

**ჰათიჯე სენდილი **(; დ. 2 აგვისტო, 1983, სტამბოლი) — თურქი მსახიობი.

## ბიოგრაფია 
ჰათიჯე სენდილი 1983 წლის 2 აგვისტოს დაიბადა სტამბოლში. დედამისი წარმოშობით ალბანელია, მამა კი — თურქი. ჰათიჯემ  ბავშვობა ანთალიაში გაატარა.

ორი წლის განმავლობაში, სამსახიობო ხელოვნებას ეუფლებოდა. უკვე წარმატებულმა მოდელმა და მსახიობმა 2011 წელს „მის თურქეთის“ კონკურსში გაიმარჯვა, ხოლო იმავე წელს „მის ევროპის“ კონკურსზე მესამე ადგილი დაიკავა.

ჰატიჯეს სამსახიობო დებიუტი 2001 წელს შედგა სერიალში „ახალი ცხოვრება“. შემდეგ იყო სერიალები: „სექტემბერი“, „მგლების ხეობა“ და „დიდი ოჯახი“. 2011–2012 წლებში „ქალბატონ დილაში“ ითამაშა. 2014 წელს მონაწილეობა მიიღო ერთ-ერთ ყველაზე რეიტინგულ თურქულ სერიალში „დღე, როცა დაიწერა ჩემი ბედისწერა“, სადაც ელიფის როლს ასრულებდა. 

2015 წლის მაისში ჰათიჯე სენდილი დაქორწინდა თურქ მსახიობზე ბურაქ საღიაშარზე. ჰყავთ შვილი ჯან საღიაშარი. 

## რესურსები ინტერნეტში  
*

კატეგორია:დაბადებული 2 აგვისტო
კატეგორია:დაბადებული 1983
კატეგორია:თურქი მსახიობები
კატეგორია:თურქი მოდელები
კატეგორია:ცოცხალი ადამიანები
ორვილი

**ორვილი** () — ამერიკული ფანტასტიკური სერიალი,  ვარსკვლავური გზის პაროდია. მოქმედება მიმდინარეობს XXV საუკუნეში. .

პრემიერა გაიმართა 2017 წლის 10 სექტემბერს და ნახა 13 მილიონმა მაყურებელმა. 2017 წლის 2 ნოემბერს სერიალი გააგრძელეს მეორე სეზონზე.

## სიუჟეტი
ედ მერცერი ცოლს გაშორდა მას შემდეგ რაც შეუსწრო უცხოპლანეტელთან საწოლში. ერთი წლის შემდეგ მას ნიშნავენ კაპიტნად ხომალდზე „ორვილი“. მისი თხოვნით პილოტად ნიშნავენ მის მეგობარს, რომელიც მანამდე ჩამოშორებული იყო ფრენებიდან, ხოლო პირველ თანაშემწედ უნიშნავენ მის ყოფილ ცოლს. 

## როლებში 
### მთავარი გმირები 
* სეთ მაკფარლეინი — **კაპიტანი ედ მერსერი**. წარმატებული ოფიცერი, რომელიც მოელოდა რომ მალე დანიშნავდნენ ხომალდის კაპიტნად. მაგრამ მას შემდეგ რაც ცოლს გაშორდა ღალატის გამო, კარიერაში პრობლემები შეექმნა. თუმცა ერთი წლის შემდეგ ძველი კაპიტნის პენსიაზე გასვლის გამო ადმირალმა ჰესლიმ (როგორც მოგვიანებით გაირკვა მერსერის ყოფილი ცოლის თხოვნით) დანიშნა ხომალდ „ორვილის“ მეთაურად.
* ედრიან პალიკი — **კელლი გრეისონი**. კაპიტნის თანაშემწე, მერსერის ყოფილი ცოლი. .
* პენნი ჯონსონი — **ექიმი კლერ ფინი**. „ორვილის“ მთავარი ექიმი
* სკოტ გრაიმსი — **ლეიტენანტი გორდონ მალლოი**, .
* პიტერ მაკონი — **ლეიტენანტი ბორტუსი**, კაპიტნის მეორე თანაშემწე. მიეკუთვნება მოკლანის რასას
* ჰელსტონ სეიჯი — **ალარა კიტანი**, უსაფრთხოების სამსახურის მეთაური. მის მშობლიურ პლანეტაზე მაღალი გრავიტაციის გამო გააჩნია ადამიანზე რამდენჯერმე დიდი ფიზიკური ძალა 
* ჯ. ლი — **ლეიტენანტი ჯონ ლამარი**, ნავიგატორი. 
* მარკ ჯექსონი (ხმა) — **ოფიცერი აიზეკი**

### მეორეხარისხოვენი გმირები 
* ჩად კოულმენი — კლაიდენი, ბორტუსის მეუღლე.
* ნორმ მაკდონალდი (ხმა) — იუფუტი, ეკოპაჟის წევრი, ჟელესმაგვარი სიცოცხლის ფორმა.
* ლარი ჯო კემპბელი — ბორტინჟინერი სტივ ნიუტონი.
* რეიჩელ მაკფარლეინი — კომპიუტერის ხმა.

### მოწვეული მსახიობები 
* ვიქტორ გარბერი — ადმირალი ჰესლი, მერსერის უფროსი და გრეისონის მამის მეგობარი
* ბრაიან ჯორჯი — დოქტორი არონოვი
* რონ კენადა — ადმირალი ტაკერი
* ჯონათან ადამსი — მოკლანელი არბიტრი
* ჰოლლანდ ტეილორი — ჯინი მერსერი, კაპიტან მერსერის დედა
* ჯეფრი ტემბორი — ბენ მერსერი, კაპიტან მერსერის მამა
* რობერტ ნეპპერი — 
* ლიამ ნისონი — იაჰავუს დორალი, ბიოხომალდის კაპიტანი (1 სეზონი, მე-4 სერია, 37-ე წუთი).
* შარლიზ თერონი — 
* კელლი ჰუ — ადმირალი ოზავა
* ბრაიან ტომპსონი - 
* რობ ლოუ — დარულიო

## იხილეთ აგრეთვე
*ვარსკვლავური გზა

## რესურსები ინტერნეტში 
*
*ოფიციალური საიტი 

## სქოლიო
კატეგორია:ამერიკული ტელესერიალები
კატეგორია:2010-იანი წლების ტელესერიალები
კატეგორია:ამერიკული სამეცნიერო ფანტასტიკური ტელესერიალები
კატეგორია:ტელესერიალები ანბანის მიხედვით
მსოფლიო საფეხბურთო ჩემპიონატი 2018: ჯგუფი A

**2018 წლის მსოფლიო საფეხბურთო ჩემპიონატის A ჯგუფის** მატჩები 2018 წლის 14-დან 25 ივნისამდე პერიოდში გაიმართა. ამ ჯგუფში წარმოდგენილნი იყვნენ რუსეთი, საუდის არაბეთი, ეგვიპტე და ურუგვაი. საუკეთესო შედეგის მქონე ორმა გუნდმა მერვედფინალში გააგრძელა ასპარეზობა.

## ნაკრებები
;შენიშვნები

## ცხრილი
მერვედფინალში:
* A ჯგუფის გამარჯვებული შეხვდება B ჯგუფის მეორეადგილოსანს.
* A ჯგუფის მეორეადგილოსანი შეხვდება B ჯგუფის გამარჯვებულს.

## მატჩები
ყველა მითითებული დრო ადგილობრივია.

|valign="top"|
|valign="top" width="50%"|

|}

### ეგვიპტე – ურუგვაი
ეს ორი გუნდი მხოლოდ ერთხელ შეხვდა ერთმანეთს, 2006 წელს ამხანაგურ მატჩში, რომელიც ურუგვაიმ 2–0 მოიგო.

|valign="top"|
|valign="top" width="50%"|

|}

### ურუგვაი – საუდის არაბეთი
ეს ორი გუნდი აქმდე ორჯერ შეხვდა ერთმანეთს. ბოლო ამხანაგური მატჩი 2014 წელს გაიმართა და ანგარიშით 1–1 დასრულდა.

|valign="top"|
|valign="top" width="50%"|

|}

### ურუგვაი – რუსეთი
ეს ორი გუნდი ერთმანეთს უკანასკნელად 2012 წელს გამართულ ამხანაგურ მატჩში შეხვდა, რომელიც 1–1 დასრულდა. როგორც საბჭოთა კავშირის ეროვნულმა საფეხბურთო ნაკრებმა, შვიდი მატჩი გამართა, აქედან ორი მატჩი მსოფლიო ჩემპიონატზე, ერთი 1962 წელს ჯგუფურ ეტაპზე, რომელიც საბჭოთა კავშირმა 2–1 მოიგო, ხოლო მეორე 1970 წელს მეოთხედფინალში, ურუგვაიმ 1–0 მოიგო.

|valign="top"|
|valign="top" width="50%"|

|}

### საუდის არაბეთი – ეგვიპტე
ეს ორი გუნდი ერთმანეთს ექვსჯერ შეხვდა, ბოლო მატჩი 2007 წელს პან-არაბული თამაშების დროს შედგა, მატჩი ეგვიპტის გამარჯვებით 2–1 დასრულდა.

|valign="top"|
|valign="top" width="50%"|

|}

## სქოლიო
## ინტერნეტ-რესურსები
* მსოფლიო საფეხბურთო ჩემპიონატი 2018 ჯგუფი A , FIFA.com

კატეგორია:მსოფლიო საფეხბურთო ჩემპიონატი 2018
ოინომაოსი

მინი|ოინომაოსი, ჰიპოდამია და ოლიმპიელი ღმერთები.
**ოინომაოსი** () — არესის შვილი, ელიდის პიზის მეფე, ჰიპოდამიას მამა, ეტლით სრბოლის სწორუპოვარი ოსტატი. მისანმა უწინასწარმეტყველა, რომ სიძის საქციელს შეეწირებოდა, ამიტომ დიდი ყოყმანის შემდეგ განაცხადა, რომ ჰიპოდამიას მხოლოდ მას მიათხოვებდა, ვინც ეტლით რბოლაში დაამარცხებდა. უნდა ექროლათ პისიდან პოსეიდონის საკურთხევლამდე, ისთმოსამდე. ვისაც იონომაოსი დაეწეოდა, ზურგში შუბს ჩასცემდა და კლავდა. ტყუილად როდი ამყარებდა იმედს პოსეიდონის ნაჩუქარ ბედაურებზე, ქარის სისწრაფე ჰქონდათ. მან თორმეტი ვაჟკაცის დახოცვა მოახერხა. ბოლოს გამოჩნდა მეცამეტე სასიძო, ზევსის შვილიშვილი პელოპი, ტანტალეს ვაჟი, პოსეიდონის საყვარელი ჭაბუკი. მან მოისყიდა მეფის მეეტლე მირტილე, რომელმაც ბორბლის ღერძი არასათანადოდ დაამაგრა. შედეგად, ოინომაოსს ეტლი მაშინ ამოუტრიალდა, როცა პელოპისთვის შუბის სროლას აპირებდა. მისანის წინასწარმეტყველება ახდა და ოინომაოსი შეჯიბრში დაიღუპა.

## რესურსები ინტერნეტში
* ოინომაოსი

## ლიტერატურა
* „მითოლოგიური ლექსიკონი“, გამომცემლობა „საბჭოთა საქართველო“, გვ. 368, თბილისი, 1983

კატეგორია:ბერძნული ღმერთები
კატეგორია:ბერძნული მითოლოგია
კიბერპანკი

მინი|350პქ|კიბერპანკული ქალაქის პეიზაჟი
**კიბერპანკი** () — სამეცნიერო ფანტასტიკის ქვეჟანრი, სადაც ასახულია კაცობრიობის კულტურის ვარდნა ტექნოლოგიური პროგრესის ფონზე კომპიუტერების ეპოქაში. თავად ტერმინი წარმოადგენს ინგლისური სიტყვების „cybernetics“ (კიბერნეტიკა) და „punk“ (პანკი) ნაზავს. ტერმინი პირველად გამოიყენა მწერალმა ბრიუს ბეთკემ თავისი მოთხრობის დასათაურებლად. როგორც წესი, კიბერპანკთან დაკავშირებულ ნაწარმოებში აღწერილია ანტიუტოპიური მომავლის სამყარო, სადაც ტექნოლოგიური პროგრესი, როგორიც არის საინფორმაციო ტექნოლოგიები და კიბერნეტიკა, ეთავსება სოციალური წესწყობილების ვარდნას ან რადიკალურ გარდაქმნას.

კიბერპანკი სათავეს იღებს 1960-1970-იანი წლების ეგრეთ წოდებული სამეცნიერო ფანტასტიკის ახალი ტალღის მოძრაობიდან, როდესაც მწერლებმა, როგორებიც არიან ფილიპ კინდრედ დიკი, როჯერ ჟელიაზნი, ჯეიმზ ბალარდი, ფილიპ ხოსე ფარმერი და ჰარლან ელისონი, გამოიკვლიეს ნარკოკულტურის, ტექნოლოგიებისა და სექსუალური რევოლუციის გავლენა ადრეული სამეცნიერო ფანტასტიკის უტოპიური ტენდენციებისთვის თავის არიდების გზით. 

პირველი კომიქსი, რომელშიც ასახულია კიპერპანკული თემები, არის „მსაჯული დრედი“, გამოცემული 1977 წელს. უილიამ გიბსონის 1984 წლის რომანმა „ნეირომანსერი“ გაამყარა კიბერპანკი როგორც ჟანრი. კიბერპანკის სხვა გამორჩეული ავტორები არიან ბრიუს სტერლინგი და რუდი რიუკერი. 

იაპონური კიბერპანკი სათავეს იღებს 1982 წლიდან, მას შემდეგ რაც გამოვიდა კაცუჰირო ოტომოს მანგას სერია „აკირა“, რასაც 1988 წელს მოჰყვა ამავე სახელწოდების ფილმის გამოშვება, რამაც ხელი შეუწყო იაპონური კიბერპანკის პოპულარიზაციას. ამას მოჰყვა სხვა ცნობილი მანგა და ანიმე სერიების გამოსვლა, მათ შორის: „მოჩვენება აბჯარში“, „მებრძოლი ანგელოზი ალიტა“, „კოვბოი ბიბოპი“ და „ლეინის ექსპერიმენტები“.

კიბერპანკის ჟანრის ადრეული ფილმია 1982 წელს გამოსული რიდლი სკოტის „სამართებელზე მორბენალი“, დაფუძნებული ფილიპ კინდრედ დიკის რომანზე „ოცნებობენ ანდროიდები ელექტრონულ ცხვრებზე?“, ასევე  „ჯონი მნემონიკი“ (1995),„სასტუმრო ახალი ვარდი“ (1995) (ეს ორი უკანასკნელი დაფუძნებულია უილიამ გიბსონის მოთხრობებზე) და ვაჩოვსკების მატრიცის ტრილოგია (1999-2003). ჟანრის უფრო ახალი ფილმებია „სამართებელზე მორბენალი 2049“ (2017), რომელიც წარმოადგენს ორიგინალი ფილმის გაგრძელებას, „აპგრეიდი“ (2018), „ალიტა: მებრძოლი ანგელოზი“ (2019) და კომპანია Netflix-ის ტელესერიალი „სახეცვლილი ნახშირბადი“, დაფუძნებული რიჩარდ მორგანის 2002 წლის ამავე სახელწოდების რომანზე.

## რესურსები ინტერნეტში
* კიბერპანკი — The Encyclopedia of Science Fiction
* კიბერპანკის ცნობარი  — კიბერპანკის სრულყოფილი ცნობარი
* კიბერპანკის მედია არქივი 
* პროექტი კიბერპანკი 
* რა არის კიბერპანკი? — Deatherit

## სქოლიო
კატეგორია:კიბერპანკი
კატეგორია:სამეცნიერო ფანტასტიკის ჟანრები
კატეგორია:ანტიუტოპიური ფიქცია
კატეგორია:სუბკულტურები
კატეგორია:ფუტუროლოგია
კატეგორია:პოსტმოდერნიზმი
კატეგორია:მეცნიერული ფანტასტიკის კულტურა
The Encyclopedia of Science Fiction

**The Encyclopedia of Science Fiction** () — სამეცნიერო ფანტასტიკისადმი მიძღვნილი ინგლისურენოვანი ცნობარი. პირველი გამოცემა გამოვიდა 1979 წელს პიტერ ნიკოლასი, ჯონ კლიუტის რედაქტორობით. 2011 წლის ოქტომბერში გამოვიდა წიგნის ონლაინ-ვერსია, რომელიც იმავე წლის ნოემბრიდან ხელმისაწვდომია უფასოდ.

სავარაუდოდ წარმოადგენს ფანტასტიკის საუკეთესო ენციკლოპედიას. წიგნის პირველი გამოცემა იქცა სამაგიდო წიგნად ფანტასტიკის მკითხველთა და ამ ჟანრით დაინტერესებულთათვის.

1993 წლის გამოცემა მოცულობით 3-4-ჯერ აღემატება მის წინამორბედს, არა მხოლოდ ახალი სტატიების დამატების ხარჯზე, არამედ არსებული მასალის ფუნდამენტალური გადამუშავების ხარჯზე.
* 
*  
*  
*  
* 

## რესურსები ინტერნეტში
* SFE: *The Encyclopedia of Science Fiction*, ონლაინ გამოცემა
* *The Encyclopedia of Science Fiction*-ის ფორმატები და გამოცემები — WorldCat
* Q&A with the Founder of *The Encyclopedia of Science Fiction* — „The Independent“

## სქოლიო
კატეგორია:ლიტერატურული ენციკლოპედიები
კატეგორია:ბრიტანული ენციკლოპედიები
კატეგორია:უფასო ონლაინ-ენციკლოპედიები
კატეგორია:სამეცნიერო ფანტასტიკური წიგნები
კატეგორია:1979 წლის წიგნები
კატეგორია:1993 წლის წიგნები
პუტი (შადრევანი)

**შადრევანი პუტი** (; ) — ისტორიული შადრევანი ქალაქ კალინინგრადში (1945 წლამდე - კენიგსბერგი). შადრევნის ავტორია სტანისლავ კაუერი. 

## აღწერა 
შადრევნის სახელწოდება მომდინარეობს იტალიური სიტყვისაგან „puttо“, რაც „პატარას“ ნიშნავს. ძეგლი არის ოთხი ხელიხელჩაკიდებული ანგელოზისაგან შემდგარი კომპოზიცია. ფიგურები შესრულებულია ნიჟარქვისაგან.

## ისტორია 
შადრევანი შექმნეს 1908 წელს. მისი ავტორია გერმანელი მოქანდაკე, კენიგსბერგის სამხატვრო აკადემიის პროფესორი სტანისლავ კაუერი. შადრევნის ახლოს, კალინინგრადში შემონახულია მოქანდაკის სხვა ნაშრომებიც: ბარელიეფები შენობებზე (პოლიციის პრეზიდიუმის შენობაზე, სამხატვრო აკადემიის შენობაზე და სხვა) და ქანდაკებები („ნიმფა ბანაობის შემდეგ“, „დედა და შვილები“, შილერის ქანდაკება და სხვა). 

1912 წელს ქალაქ პოზენში (ამჟამად პოზნანი, პოლონეთი) გამართულ შადრევნების საერთაშორისო გამოფენაზე კაუერის ნამუშევარმა დაიკავა პირველი ადგილი. პოზნანის მაცხოვრებლებს სურდათ შადრევნის ყიდვა, მაგრამ კაუერმა შადრევანი აჩუქა კენიგსბერგს. 

თავდაპირველად შადრევანი დაამონტაჟეს კენისგსბეგის ციხესიმაგრის ჰაუპტვახტთან, რომელზეც 1944 წელს დიდი ბრიტანეთის საჰაერო ძალებმა განახრციელეს ავიადარტყმა.

2010 წლიდან შადრევანი მსოფლიო ოკეანის მუზეუმის ბალანსზეა და მდებარეობს მის ტერიტორიაზე, ლანდშაფტურ პარკში „ძველი პორტი“. 2011 წელს დასრულდა ძეგლის კომპლექსური რესტავრაცია, რომლის ღირებულებამაც შეადგინა 23 165 000 რუბლი. შადრევანი აღადგინეს პეტერბურგის სახელოსნო „მემკვიდრეობის“ საარქივო ფოტოების დახმარებით. 

შადრევნის სიახლოვეს მუზეუმში 2015 წელს დაამონტაჟეს სტანისლავ კაუერის კიდევ ერთი ცნობილი ნამუშევარი გენიუსის რელიეფი, რომელიც ინახებოდა კალინინგრადის სამხატვრო გალერეაში.

## რესურსები ინტერნეტში
* Описание фонтана на портале Prussia39
* Сайт музея Мирового Океана

## სქოლიო
კატეგორია:რუსეთის კულტურული მემკვიდრეობის ძეგლები კალინინგრადის ოლქში
კატეგორია:რუსეთის შადრევნები
აგლოფორიტი

**აგლოფორიტი** (, ) — მსუბუქი ბეტონის ხელოვნური ფოროვანი შემვსები, რომელიც მიიღება თიხოვანი ქანების ან ნახშირის გამდიდრების და წვის ნარჩენების თერმული დამუშავებით და პროდუქტის შემდგომი დამსხვრევით.

## ლიტერატურა
* „მოკლე ენციკლოპედიური ლექსიკონი საშენი მასალების, არქიტექტურისა და მშენებლობის დარგში“, რედკოლეგია: მ. ნიკოლაიშვილი, გ. მეფარიშვილი, (საქართველოს რესპუბლიკის არქიტექტურისა და მშენებლობის საქმეთა კომიტეტი), თბ., 1995, გვ. 1

კატეგორია:სამშენებლო მასალები
ჰაერის აბსოლუტური ტენიანობა

**ჰაერის აბსოლუტური ტენიანობა** — წყლის ორთქლის გრამების რაოდენობა, რომელსაც შეიცავს ჰაერის 1 მ³. სხვა სიტყვებით, ესაა წყლის ორთქლის სიმკვრივე ჰაერში. აბსოლუტური ტენიანობის აღმნიშვნელი ასოა f.

## განსაზღვრება
ჰაერის აბსოლუტური ტენიანობა იანგარიშება შემდეგი ფორმულით:
: f = \frac{m}{V} = \rho_{steam},
სადაც V — ტენიანი ჰაერის მოცულობაა, ხოლო m — ორთქლის მასა გრამებში, რომელსაც შეიცავს აღნიშნული მოცულობა.

ჩვეულებრივ გამოიყენება აბსოლუტური ტენიანობის ერთეული: [f] = 1 გ/მ³.

## ლიტერატურა
* „მოკლე ენციკლოპედიური ლექსიკონი საშენი მასალების, არქიტექტურისა და მშენებლობის დარგში“, რედკოლეგია: მ. ნიკოლაიშვილი, გ. მეფარიშვილი, (საქართველოს რესპუბლიკის არქიტექტურისა და მშენებლობის საქმეთა კომიტეტი), თბ., 1995, გვ. 1

კატეგორია:ორთქლი
დონის კოშკი

**დონის კოშკი** () — შემორჩენილი სათავდაცვო კედლის ნაწილი კალინინგრადში. აგებულია გერმანელების მიერ და სახელი ეწოდება ფრიდრიხ კარლ დონის პატივისცემის ნიშნად, რომელიც იყო კალინინგრადის გარშემო სათავდაცვო ჯაჭვის შექმნის პროექტის ავტორი.

## ისტორია 
კოშკი აგებულია 1854 წელს. მდებარეობს ზემო ტბის ნაპირზე. 1945 წლის აპრილში კენიგსბერგის ოპერაციის დროს გამოიყენებდა როგორც გერმანელი ფაშისტების დასაყრდენი პუნქტი. ოპერაციის პერიოდში, რომელიც მიმდინარეობდა 1945 წლის 6-9 აპრილს, წითელი არმიის ჯარისკაცებმა კოშკი ხელში ჩაიგდეს. ამჟამად კოშკში განთავსებულია კალინინგრადის ქარვის მუზეუმი.

კალინინგრადის ცენტრში მდებარე ზედა ტბის (იგივე ჭაობის) ნაპირზე მდებარეობს საფორტიფიკაციო ნაგებობა დონის კოშკი. ნაგებობა როსგარტენის კარიბჭესთან ერთად ქმნის ერთიან კომპლექსს, რომელიც ააგეს 1853 წელს. დონის კოშკი დააპროექტეს არქიტექტორებმა: ინჟინერ-კაპიტანმა ირფიუგელბრეხტმა და ინჟინერ-ლეიტენანტმა ფონ ჰაილემ. კოშკის მშენებლობა მიმდინარეობდა საინჟინრო კორპუსის ხელმძღვანელის ერნს ლუდვიგ ფონ ასტერის ხელმძღვანელობით. 

დონის კოშკის აგებით მოხდა ფრანგი ინჟინერ-მშენებლის მ. მონტალამბერის იდეის განხორციელება, რომელსაც სურდა  დიდი სათავდაცვო ნაგებობის აგება. გეგმით მრგვალი შენობის დიამეტრია 34 მეტრი, ხოლო სიმაღლე 12 მეტრი. ნაგებობა შედგება ორი  მიწის ზედა სართულისა და ერთი მიწისქვეშა სართულისაგან. კედლის სისქე 2 მეტრი. ნაგებობას აქვს შიდა ეზო და მშენებლობისათვის გამოყენებულია სპეციალური საფორტიფიკაციო აგური, მიღებული მრავალჯერადი გამოწვის შედეგად. 

1945 წლის აპრილის ოპერაციის დროს კოშკში მდებარე გარნიზონი მტერს ბოლოს ჩაბარდა. სწორედ ამ კოშკზე აღმართეს წითელარმიელებმა 10 აპრილს გამარჯვების დროშა. 1974 წლიდან დონის კოშკი ფედერალური მნიშვნელობის კულტურული მემკვიდრეობის ძეგლია და დაცულია სახელმწიფოს მიერ. 

ამჟამად კოშკის შენობაში განთავსებულია რუსეთში ერთადერთი ქარვის მუზეუმი უნიკალური ექსპონატებით, რომელთაგან ერთ-ერთი ხუთ კილოგრამს იწონის და ითვლება რუსეთში ყველაზე დიდ ქარვად. კოშკის მახლობლად მდებარეობს ძველი კენიგსბერგის კიდევ ერთი ღირსშესანიშნაობა როსგარტენის კარიბჭე, რომლის მთელი კომპლექსი შემონახულია ჩვენს დრომდე.

## ლიტერატურა
*Авенир Овсянов. Крепость над озером. — Калининград: Министерство культуры Калининградской области, Калининградский областной музей янтаря, 2012. — 88 с. — ISBN 978-5-903920-16-7.

## რესურსები ინტერნეტში
* О башне на официальном сайте Калининградского областного музея янтаря 

კატეგორია:რუსეთის კულტურული მემკვიდრეობის ძეგლები კალინინგრადის ოლქში
კატეგორია:რუსეთის კოშკები
ქოლაგირის მონასტერი

**ქოლაგირის მონასტერი** — ეროვნული მნიშვნელობის კატეგორიის კულტურის უძრავი ძეგლი.  კახეთის მხარის სიღნაღის მუნიციპალიტეტში  მღვიმის მონასტრის ჩრდილო-აღმოსავლეთით მდებარეობს, იმავე ბერების სერად წოდებული ქედის ბოლოში, 6 კილომეტრის მანძილზე, ივრის ჭალის ნაპირას მდებარეობს.

## სახელწოდება
რა ერქვა მონასტერს თავიდან, უცნობია. ერთგვარი გაურკვევლობაა მის ამჟამინდელ სახელთან დაკავშირებითაც. ანალოგიური ტოპონიმი ქვემო ქართლში, ბოლნისთან დასტურდება. 

მეცნიერთა ნაწილის მოსაზრებით, იგი აზერბაიჯანული ენიდან უნდა მოდიოდეს, სადაც კოლ-ეკალს, ხოლო გირ - შესვლას ნიშნავს. თუ გავითვალისწინებთ მონასტრის დაბლა, ივრის ჭალების ეკალნარსა და ძნელად გასავლელი მცენარეული საფარის არსებობას, მაშინ, შესაძლოა, სახელწოდება ქოლაგირი, მონასტრის ძნელად მისადგომობის აღმნიშვნელიც იყოს. 

## ისტორია
ქოლაგირის მონასტერი შედგება ერთი სამდარბაზიანი ეკლესიისაგან, აქვე არის სატრაპეზოც და სხვა რამდენიმე ნაგებობა. ამათგან ეკლესია და სატრაპეზო მოხატულია, ვინაიდან კომპლექსი გამოკვეთილია შედარებით რბილთიხოვან კონგლომერატებში. მონასტერთან მთა ჩამოშლილია და ამიტომ დღემდე მხოლოდ ეკლესიის დასავლეთი ნაწილის ერთმა მესამედმა მოაღწია. განსაკუთრებით საინტერესოა ქოლაგირის ეკლესიის ჩრდილოეთი დარბაზი, რომელშიც შემორჩენილია ძალზე დაზიანებული უნიკალური კედლის მხატვრობა. მათ შორის ტაძრის ქტიტორთა თორმეტი გამოსახულება ასომთავრული წარწერებით. 

აქ მოღვაწე ბერები სასმელად ივრის წყალს იყენებდნენ. 

დღეს მონასტრის მხოლოდ დასავლეთი ნაწილიღაა შემორჩენილი და ახლაც იშლება. რამდენიმე ათწლეულში ქოლაგირის მონასტერი უბრალოდ გაქრება. ბოლო ექსპედიცია ქოლაგირის მონასტერში 1998 წელს მოეწყო. გასული 16 წლის მანძილზე, როგორც აღმოჩნდა მონასტერმა კიდევ უფრო მეტი ნგრევა განიცადა, რადგან ამ ექსპედიციის კვლევის ამსახველ ზ.სხირტლაძის ნაშრომში შესული ბევრი დეტალი დღეს აღარ იკითხება. 

ერთ იარუსად განლაგებული მომცრო კომპლექსი ერთდროულადაა შექმნილი. იგი მოკლებული უნდა ყოფილიყო ზედმეტ თავდაცვით ნაგებობებს. არ გვხვდება არც სათავსები და სამეურნეო დანიშნულების გამოქვაბულები. კომპლექსში ოცამდე მოწესე თუ განთავსდებოდა. 

ქოლაგირის მონასტერი 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

## ლიტერატურა
* *რაქვიაშვილი ხ.,* ცამეტი ასურელი მამა და მათ მიერ დაარსებული მონასტერები, თბ., 2015, გვ. 44
* *სხირტლაძე ზ.,* ისტორიულ პირთა პორტრეტები გარეჯის მრავალმთის ქოლაგირის მონასტერში, თბ., 2000.

## სქოლიო
კატეგორია:ეროვნული მნიშვნელობის კატეგორიის კულტურის უძრავი ძეგლები
გარეჯის მღვიმის მონასტერი

**გარეჯის მღვიმეს მონასტერი**, *მაღაზანა* — გამოქვაბული სამონასტრო კომპლექსი დავითგარეჯაში. მდებარეობს ლავრის ჩრდილო-აღმოსავლეთით, ბერთუბნიდან 8-10 კმ-ში. 

პლატონ იოსელისნის მიხედვით, მარაზანას ანუ მღვიმეს, ხოლო გ. ჯანაშვილის მიხედვით, მღვიმეს ადგილობრივი მწყემსები მაღაზიებს უწოდებენ. ვინაიდან „მაღაზან“ თათრულად ხვრელს, გამოქვაბულს, მღვიმეს ნიშნავს. 

მღვიმე საკმაოდ მკვრივ ქვიშაქვებში გამოკვეთილ დარბაზულ და ცენტრალურ გუმბათიან ეკლესიათა ჯგუფია — სატრაპეზოებით,  საცხოვრებელი და სამეურნეო ხასიათის სათავსებით. ზოგ მტგანში შემორჩენილია კედლის მხატვრობის საინტერესო ნიმუშები.

## ლიტერატურა
* ხ. რაქვიაშვილი, „ცამეტი ასურელი მამა და მათ მიერ დაარსებული მონასტერები“, თბ., 2015, გვ. 43-44
აგურფხვნილი

**აგურფხვნილი** () — ცემენტის ხელოვნური ჰიდრავლიკური დანამატი, რომელიც მიიღება აგურის ან თიხის ნაკეთობების ლეწის დაფქვით.

## ლიტერატურა
* „მოკლე ენციკლოპედიური ლექსიკონი საშენი მასალების, არქიტექტურისა და მშენებლობის დარგში“, რედკოლეგია: მ. ნიკოლაიშვილი, გ. მეფარიშვილი, (საქართველოს რესპუბლიკის არქიტექტურისა და მშენებლობის საქმეთა კომიტეტი), თბ., 1995, გვ. 2

კატეგორია:აგურები
ჯამბარა

მინი|ტროსიანი ჯამბარა
**ჯამბარა** — უმარტივესი ტვირთსატაცი სამარჯვი ბაგირის ან ჯაჭვის სახით სატაცი კაკვებით. შეიძლება ჰქონდეს მოწყობილობები ტვირთების ავტომატური დაჯამბარებისათვის.

## ლიტერატურა
* „მოკლე ენციკლოპედიური ლექსიკონი საშენი მასალების, არქიტექტურისა და მშენებლობის დარგში“, რედკოლეგია: მ. ნიკოლაიშვილი, გ. მეფარიშვილი, (საქართველოს რესპუბლიკის არქიტექტურისა და მშენებლობის საქმეთა კომიტეტი), თბ., 1995, გვ. 166

კატეგორია:სამშენებლო ტექნიკა
ჯიში

არსებითი სახელი **ჯიში** შეიძლება აღნიშნავდეს შემდეგს:

* **ჯიში** მეცხოველეობაში — ერთი სახეობის და საერთო წარმოშობის, შინაურ ცხოველთა მრავალრიცხოვანი ჯგუფი, რომელიც შექმნილია და სისტემაშია მოყვანილი ადამიანის ხანგრძლივი შრომით;
* **ჯიში** მემცენარეობაში — მცენარეთა ერთობლიობა, რომელიც შექმნილია სელექციის გზით და უნარი შესწევს მემკვიდრეობით გადასცეს მომდევნო თაობას განსაზღვრული მორფოლოგიური, ფიზიოლოგიური და სამეურნეო ნიშან-თვისებები;
* **ჯიში** სატყეო მეურნეობაში — ხეების გვარეულობა და სახეები. ტერმინი გამოიყენება სატყეო მეურნეობაში (ფოთლოვანი ჯიში, წიწვოვანი ჯიში).
ადვილჩაწყობადობა

**ადვილჩაწყობადობა**, **ადვილჩასხმადობა** (, ) — ბეტონის ნარევის თვისება დაემორჩილოს დაყალიბებისას საჭირო ტექნოლოგიურ ოპერაციებს, უზრუნველყოს ბეტონის საკმარისი ძვრადობა, არ განშრევდეს. განისაზღვრება წყლის ხარჯით ანარევზე, შემვსების სახითა და სისხოთი.

## ლიტერატურა
* „მოკლე ენციკლოპედიური ლექსიკონი საშენი მასალების, არქიტექტურისა და მშენებლობის დარგში“, რედკოლეგია: მ. ნიკოლაიშვილი, გ. მეფარიშვილი, (საქართველოს რესპუბლიკის არქიტექტურისა და მშენებლობის საქმეთა კომიტეტი), თბ., 1995, გვ. 2

კატეგორია:ბეტონი
Future US

**Future US, Inc.** (ადრე ცნობილი როგორც **Imagine Media** და **The Future Network USA**) — ამერიკული მედია კორპორაცია, რომელიც ორიენტირებულია სხვადასხა სახის ჟურნალების გამოცემაზე, მათ შორის ვიდეო თამაშების, მუსიკისა და ტექნოლოგიების შესახებ. 

კომპანია დაარსდა კრის ანდერსონის მიერ 1990 წელს. შტაბ-ბინა მდებარეობს სან-ფრანცისკოში, კალიფორნიის შტატში. ის ასევე მცირე ოფისებს განაგებს ნიუ-იორკში. მისი მფლობელია  Future plc — ბრიტანული გამომცემელი კომპანია. 

კომპანია Future US ფლობს რამდენიმე ჟურნალსა და საიტს, მათ შორის: „PC Gamer, „Official Xbox Magazine“, „TechRadar“, „Maximum PC“.

## იხილეთ აგრეთვე
* Future plc

## რესურსები ინტერნეტში
*

## სქოლიო
კატეგორია:აშშ-ის კომპანიები
კატეგორია:1990 წელს დაარსებული კომპანიები
პირუკუღმარის მონასტერი

**პირუკუღმარის მონასტერი** — ქოლაგირიდან აღმოსავლეთით 4 კმ-ის დაშორებით მდებარეობს მცირე, თითქმის მთლიანად განადგურებული კომპლექსი. 

შემორჩენილია მხოლოდ რამდენიმე დამხამრე, რემურნეო ხასიათის საცავსი, რომელთა მიხედვით კომპლექსის აღდგენა შეუძლებელია. ეს გამოქვაბულები გამოკვეთილია რბილთიხოვან კონგლომერატში . 

## ლიტერატურა
**რაქვიაშვილი ხ.,* ცამეტი ასურელი მამა და მათ მიერ დაარსებული მონასტერები, თბ., 2015, გვ. 46
სტიმპანკი

[მინი|250პქ|სტიმპანკის სტილის [ვიქტორიანული ეპოქა|ვიქტორიანული ეპოქის სამოსი.]]
**სტიმპანკი** () — სამეცნიერო ფანტასტიკის ქვეჟანრი, რომელიც თავის თავში მოიცავს ტექნოლოგიასა და დეკორატიულ-გამოყენებითი ხელოვნებას, შთაგონებულს XIX საუკუნის ინდუსტრიული ორთქლის მანქანებით. როგორც ლიტერატურული მიმდინარეობა შეიქმნა 1980-იანი წლებში კიბერპანკის საპირწონედ და თანდათანობით იქცა ხელოვნების ფორმად, კულტურულ მოძრაობად და სუბკულტურად. ითვლება კიბერპანკის ყველაზე განთქმულ დისტრიბუტივად.

როგორც წესი, სტიმპნაკის სიუჟეტი მოიცავს მე-19 საუკუნის ვიქტორიანული ეპოქის ან ამერიკის ველური დასავლეთის ალტერნატიულ ისტორიას, სადაც მასიურად გამოიყენება ორთქლის მანქანები და წარმოდეგენილია დამახასიათებელი ქალაქის პეიზაჟები და კონტრასტული სოციალური ფენები. შესაძლოა, სტიმპანკში, ასევე გაერთიანებული იყოს ფენტეზის, საშინელებათა ლიტერატურის, ისტორიული პროზის, დეტექტივისა და ფანტასტიკის სხვა ჟანრების ელემენტები.

სტიმპანკზე შესამჩნევი გავლენა მოახდინა მე-19 საუკუნის მწერლების, ჟიულ ვერნის, ჰერბერტ უელსის, მერი შელისა და ედვარდ სილვესტერ ელისის სამეცნიერო რომანებმა. მიუხედავად იმისა, რომ 1960-1970-იან წლებში გამოცემული ბევრი ნაუმუშევარი მიიჩნევა სტიმპანკის ნიმუშებად, ტერმინი „სტიმპანკი“ წარმოიშვა 1980-იანი წლების ბოლოს, რომელიც პირველად იხმარა ამერიკელმა სამეცნიერო ფანტასტმა მწერალმა კევინ ჯეტერმა.

ჟანრის მნიშვნელოვანი წარმომადგენლები არიან: უილიამ გიბსონი, გორდონ დალკვისტი, კევინ ჯეტერი, ჯეიმზ ბლეილოკი, ჩაინა მიევილი, ბრიუს სტერლინგი და სკოტ ვესტერფელდი  

## რესურსები ინტერნეტში
* რას ნიშნავს სტიმპანკი 

## სქოლიო
კატეგორია:სტიმპანკი
კატეგორია:არტ-ნუვო
კატეგორია:ფენტეზის ჟანრები
კატეგორია:რეტრო სტილი
კატეგორია:სამეცნიერო ფენტეზი
კატეგორია:სამეცნიერო ფანტასტიკის ჟანრები
კატეგორია:მეცნიერული ფანტასტიკის თემები
კატეგორია:სუბკულტურები